  Туспуктэм: Руслан Нуриахметов Майя Бывальцева 2024-тӥ арын Удмуртиын «Комплексное развитие сельских территорий» программая гурт ёросъёсын 70-лэсь трос объектъёсты умоятозы. Ужъёсты быдэстыны федерал, улосвыл коньдэтъёсысь но коньдэт палэнысь 200 миллион манет кутозы. Со сярысь улосвыл тӧролэн но кивалтэтлэн пресс-службаез ивортӥз. « Дэбесын, Кезын, Камбарка ёросысь Кама черкогуртын шудон площадкаос пуктом, Якшур-Бӧдья ёросысь Чернушка черкоугртын стадионэз выльдом. Сарапул ёросысь Мостовойын, Балезино ёросысь Карсовайын, Гракын, Красногорск ёросысь Дёбы черкоугртын сюресъёсты тупатъялом. Новый каргуртын паркез умоятом, Кабачи азбарез – Кабичгуртысь шутэтскон интыез, Кизнерысь Чайковский нимо ульчаысь скверез. Уваын но Шарканын ульчаосты югдытонэз паськытатом » Александр Бречалов, Удмуртилэн тӧроез Россиысь гурт возёсъя министерствое Удмуртиысь муниципалитетъёс 822 ӵектосъёс келязы вал. Вормись ӵектосъёсты 24 ёросъёсын улонэ пыӵатозы. « Оглом 200 миллион манетлэсь трос коньдон уже кутӥськоз. Инвесторъёс но кичӧлтӥсь муртъёс озьы ик асьсэлэсь коньдонзэс ватсало – быдэс суммаысь 30 процент палаез коньдэт палэнысь кыскемын луоз » Ольга Абрамова, Удмуртиысь кивалтэтлэн тӧроезлэн воштӥсез Оглом 2024-тӥ арын Удмуртия «Комплексное развитие сельских территорий» программая 1 миллиард манетлэсь трос коньдон басьтоз. 2023-тӥ арын гуртъёсын мерлыко интыосты умоятоыны оглом 55 миллион манет висъязы. Солы элькунысь тямыс ёросъёсын 20 ӵектосъёсты улоэ пыӵатӥзы. Ува но Вавож ёросъёсын шор площадьёс но шутэтскон интыос, Камбарка, Вавож, Глаз, Сарапул ёросъёсын спорт но нылпиослы плоащдкаос лэсьтӥзы. Каракулино, Эгра, Кез ёросъёсын автомобиль сюресъёсты, Кез ёросын тротуаръёсты тупатъязы. Глаз ёросысь Кечпигуртын выль купель кылдӥз. Тодэ вайытом, Вавож ёросысь Ӟамбай гуртын тыметсылэсь ярдурзэ умоятон ужъёсты йылпумъязы. Тегъёс: умоятон лэсьтӥськон гурт Удмуртия  